**ADATKEZELÉSI TÁJÉKOZTATÓ**

Tájékoztatjuk, hogy a **VitaKid Sportegyesület** sportszolgáltatásainak nyújtása során személyes adatait is kezeljük. Sportszolgáltatásaink igénybevételével összefüggő személyes adatait a 2016/679. EU rendeletben (általános adatvédelmi rendelet, „GDPR”) valamint az információs önrendelkezési jogról és az információszabadságról szóló 2011. évi CXII. törvényben (Info tv.) foglaltak szerint kezeljük, továbbá az adatkezelésről az alábbi tájékoztatást adjuk.

**E tájékoztatás kiadója, egyben az adatkezelő:**

Megnevezés: VitaKid Sportegyesület

Székhely: 1048 Budapest, Megyeri út 198. fszt./1.

Nyilvántartási szám: 01-02-0014390

Adószám: 18222511-1-42

Képviselő: Pálos Attila Zoltán ügyvezető

Telefonszám: +36 30 8683197

E-mail cím: hello@vitakid.hu

Honlap: https://www.vitakid.hu/

(a továbbiakban: **Egyesület**)

**Kezelt személyes és különleges adatok:** vezetéknév és keresztnév, születési idő, testmagasság, testsúly, törvényes képviselő, hozzátartozók vezeték és keresztneve, telefonszáma, betegség, szedett gyógyszerek.

**Az adatkezelés célja:** sportszolgáltatásra irányuló szerződéses jogviszony létesítése, teljesítése, módosítása vagy megszüntetése.

**Az adatkezelés jogalapja(i)**: a szerződés teljesítése (GDPR 6. cikk (1) bekezdés b) pont), valamint az érintett hozzájárulása (GDPR 6. cikk (1) bekezdés b) pont)

**Az adatkezelés időtartama:** a szerződés megszűnéséig. Adatkezelő a személyes adatokat tartalmazó papíralapú és elektronikus dokumentumokat a jogviszony megszűnését követően megsemmisíti.

**A személyes adatok címzettjei**: az Egyesület ügyfélkiszolgálással kapcsolatos feladatokat ellátó munkatársai valamint a szerződés teljesítéséhez közreműködőként igénybe vett edzők, szakemberek mint adatfeldolgozók.

**Az adatok rendelkezésre bocsátása elmaradásának következményei:** amennyiben a fent megjelölt adatokat nem bocsátja rendelkezésünkre a sportszolgáltatásra irányuló szerződést nem áll módunkban megkötni, a jogviszony nem jön létre.

Tájékoztatjuk továbbá, hogy az edzések (alkalmak) során a résztvevőkről képfelvételeket készítünk, mellyel kapcsolatban az alábbi adatkezelési tájékoztatást nyújtjuk:

**Kezelt személyes adat(ok):** képmás

**Az adatkezelés célja:** beszámolók közzététele az Egyesület honlapján és közösségi média felületein a képfelvételek felhasználásával, valamint a képfelvételek pályázati anyagok mellékletént történő felhasználása. A képmásokhoz nevek nem kerülnek társításra.

**Az adatkezelés jogalapja(i)**: az érintett hozzájárulása (GDPR 6. cikk (1) bekezdés b) pont).

**Az adatkezelés időtartama:** a hozzájárulás visszavonásáig, illetve legkésőbb a szerződés megszűnéséig.

**A személyes adatok címzettjei**: az Egyesület ügyfélkiszolgálással kapcsolatos feladatokat ellátó munkatársai valamint a szerződés teljesítéséhez közreműködőként igénybe vett edzők, szakemberek mint adatfeldolgozók.

**Az adatkezeléssel kapcsolatos jogai:** Ön tájékoztatást kérhet az adatkezelőtől személyes adatai kezeléséről, hozzáférhet az adatkezelő által kezelt személyes adataihoz. Amennyiben a kezelt adatok pontatlanok, Ön kérheti személyes adatainak helyesbítését. Amennyiben vitatja a személyes adatok pontosságát, úgy a személyes adatok pontossága ellenőrzéséig kérheti az adatkezelés korlátozását: ebben az esetben az adatkezelő az adatokat tárolja ugyan, de más tevékenységet azokkal nem végez a vizsgálat lezárultáig. Ön kérheti továbbá személyes adatainak törlését is. Megilleti Önt továbbá az adathordozhatósághoz való jog, amely alapján Ön az Önre vonatkozó, az adatkezelő által kezelt személyes adatokat tagolt, széles körben használt, géppel olvasható formátumban (word vagy excel formátumban) megkaphatja, továbbá jogosult arra, hogy ezeket az adatokat egy másik adatkezelőnek továbbítsa, vagy az adatkezelőt kérje ezen adatok közvetlen továbbítására.

**Adatfeldolgozók:** tájékoztatjuk, hogy a sportszolgáltatás nyújtására irányuló szerződés teljesítése keretében Egyesületünk külsős edzők, szakemberek segítségét is igénybe veszi, erre tekintettel az Ön személyes adatai adott esetben ezen személyek részére átadásra kerülhetnek. Az adatfeldolgozók szerződésben vállaltak titoktartási kötelezettséget a részükre átadott adatok tekintetében, így az esetlegesen jogszabályban előírt adatközlési kötelezettség esetén túl az adatfeldolgozók az Ön adatait nem továbbítják harmadik személynek. Az adatfeldolgozók kötelesek továbbá a személyes adatokat a jogviszony megszűnése esetén, vagy az Ön, illetve az adatkezelő kérésére törölni, illetve visszajuttatni azokat az adatkezelő részére.

Az adatfeldolgozók elérhetőségei:

Név: ………………………………..

Telefon: ……………………………

E-mail cím: ………………………..

Név: ……………………………….

Telefon: ……………………………

E-mail cím: ………………………..

Név: ……………………………….

Telefon: ……………………………

E-mail cím: ………………………..

Név: ………………………………

Telefon: …………………………...

E-mail cím: ………………………..

Egyesületünk tájékoztatja Önt, hogy amennyiben jogellenes adatkezelést tapasztal, úgy az alábbi elérhetőségeken élhet panasszal az illetékes hatóságnál, illetve megilleti Önt a bírósághoz fordulás joga is.

**Nemzeti Adatvédelmi és Információszabadság Hatóság**

1125 Budapest, Szilágyi Erzsébet fasor 22/c.

1530 Budapest, Pf.: 5.

+36-1-391-1400

www.naih.hu

ugyfelszolgalat@naih.hu.

Egyesületünk általános adatkezelési tájékoztatója a következő linken érhető el: [link beillesztése].

Amennyiben a fentiekkel kapcsolatban kérdése merülne fel, kérjük, forduljon hozzánk bizalommal a fent megadott elérhetőségeken.

B u d a p e s t, 2018. [hónap] [nap]

**A fenti adatkezelési tájékoztatóban foglaltak megértettem, melynek alapján személyes adataim, illetve különleges adataim fent rögzítettek szerint történő kezeléséhez kifejezett hozzájárulásomat adom.**

B u d a p e s t, 2018. [hónap] [nap]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**k.k [kiskorú neve]**

**képv.: [törvényes képviselők nevei]**

**Hozzájárulok továbbá ahhoz, hogy az edzések alkalmával rólam képfelvételek készüljenek, és azokat az Egyesület a fent rögzítettek szerint felhasználja, illetve személyes adataimat (képmásomat) kezelje.**

B u d a p e s t, 2018. [hónap] [nap]

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**k.k [kiskorú neve]**

**képv.: [törvényes képviselők nevei]**